google/wiki40b huggingface dataset:
Μη αναπαραγωγική σεξουαλική συμπεριφορά στα ζώα

Η μη αναπαραγωγική σεξουαλική συμπεριφορά αποτελείται από σεξουαλικές δραστηριότητες στις οποίες τα ζώα συμμετέχουν και οι οποίες δεν οδηγούν στην αναπαραγωγή του είδους. Παρόλο που η αναπαραγωγή εξακολουθεί να αποτελεί την πρωταρχική εξήγηση για τη σεξουαλική συμπεριφορά στα ζώα, οι πρόσφατες παρατηρήσεις σχετικά με τη συμπεριφορά των ζώων έχουν δώσει εναλλακτικούς λόγους για τη συμμετοχή σε σεξουαλικές δραστηριότητες από τα ζώα. Τα ζώα έχουν παρατηρηθεί ότι κάνουν σεξ για κοινωνική αλληλεπίδραση, επίδειξη κυριαρχίας, ανακούφιση της επιθετικότητας, ανταλλαγή σημαντικών υλικών και σεξουαλική διέγερση. Παρατηρούμενες μη αναπαραγωγικές σεξουαλικές δραστηριότητες περιλαμβάνουν το μη συνουσιακό καβάλημα (χωρίς διείσδυση, ή [καβάλημα] από το θηλυκό), το στοματικό σεξ, τη διέγερση των γεννητικών οργάνων, την πρωκτική διέγερση, το ζευγάρωμα μεταξύ ειδών και συμπεριφορές στοργής. Στα ζώα έχουν επίσης παρατηρηθεί oμοφυλοφιλικές συμπεριφορές, καθώς και σεξ με νεκρά ζώα και σεξ με νεαρά ζώα.
Αλκιβιάδης Α´

Άνοιγμα διαλόγου

Με αφορμή την πρόθεση του Αλκιβιάδη να εμφανιστεί στην Εκκλησία του Δήμου ως σύμβουλος των Αθηναίων, ο Σωκράτης αρχίζει μαζί του ένα διάλογο, με θέμα τη σχέση της πολιτικής και παιδείας.[103a].

Πολιτική, παιδεία και αυτογνωσία

Το συμπέρασμα που συνάγεται είναι ότι η πολιτική πρέπει να στηριχθεί στην παιδεία και η παιδεία στην αυτογνωσία (Το γνώθι σαυτόν) και στην ανάταση της ψυχής προς το θείο.[109d κ.ε.].
Ο Αλκιβιάδης δεύτερος, που είναι και συντομότερος, έχει ως θέμα την προσευχή προς τους θεούς και τον τρόπο που πρέπει να γίνεται. Ο συγγραφέας υποστηρίζει ότι δεν είναι καλό να ζητάει κάποιος πράγματα, τις συνέπειες των οποίων αγνοεί και θεωρεί ότι η γνώση μπορεί να είναι επιβλαβής όταν είναι αποσπασματική και δεν συνοδεύεται από την ικανότητα κατανόησης του βελτίστου, δηλαδή του αγαθού.
Ιωάννης Τσίρος

Βιογραφικά στοιχεία

Καταγόταν από τον Αλμυρό. Εξελέγη βουλευτής Αλμυρού στις εκλογές του 1923.
Χρήστος Ευθυμίου (νεότερος)

Βιογραφία

Φοίτησε στη Δραματική Σχολή του Εθνικού Θεάτρου και ξεκίνησε την καλλιτεχνική του πορεία από το "Απλό Θέατρο" του Αντώνη Αντύπα. Έγινε γνωστός από τη συμμετοχή του σε διάφορες τηλεοπτικές σειρές σε κωμικούς ρόλους ενώ χαρακτηριστική ήταν η συμμετοχή του στη σειρά του Λάκη Λαζόπουλου Δέκα Μικροί Μήτσοι. 
Απεβίωσε αιφνιδίως τα Χριστούγεννα του 2008, σε ηλικία μόλις 54 ετών, από ανακοπή καρδιάς, ενώ έδινε μάχη με τον καρκίνο από το 2005. Κηδεύτηκε στο Α΄ Νεκροταφείο Αθηνών.
Ναντέζντα Μολοσάι

Σταδιοδρομία

Η Ναντέζντα Μολοσάι έκανε τα πρώτα της βήματα στο χώρο της πετοσφαίρισης στις ακαδημίες της Ατλάντα Μπαρανοβίτσι, η οποία έμελλε να αποτελέσει και την ομάδα με την οποία υπέγραψε το πρώτο της επαγγελματικό συμβόλαιο. Στην ομάδα της Λευκορωσίας παρέμεινε μέχρι το 2013 έχοντας μάλιστα καταφέρει να κατακτήσει τέσσερα εγχώρια πρωταθλήματα (2008, 2009, 2011, 2012).
Το 2013 άφησε για πρώτη φορά στη σταδιοδρομία της τη Λευκορωσία και ταξίδεψε στη Ρωσία για λογαριασμό της Πρότον Μπαλάκοβο, στην οποία παρέμεινε για δύο αγωνιστικές σεζόν.
Στις 8 Αυγούστου 2015 ανακοινώθηκε η επίσημη απόκτησή της από τον Ολυμπιακό Πειραιώς, στον οποίο παραμένει μέχρι σήμερα.

Διεθνείς συμμετοχές

Η Ναντέζντα Μολοσάι είναι διεθνής με την εθνική ομάδα πετοσφαίρισης γυναικών της Λευκορωσίας με την οποία έχει πραγματοποιήσει δεκάδες συμμετοχές.
Σταματίνα Τσιμτσιλή

Πρώτα Χρόνια

Γεννήθηκε στην Αθήνα το 1982 όπου και μεγάλωσε. Τελειώνοντας το σχολείο ξεκίνησε να σπουδάζει δημοσιογραφία στο ANT1 MediaLab και αποφοίτησε λίγα χρόνια μετά. Το 2000 ξεκίνησε να εργάζεται στο τμήμα ειδήσεων του τηλεοπτικού σταθμού Μακεδονία TV όπου ασχολούνταν με το διεθνές ρεπορτάζ. Από το 2002 μέχρι το 2005 δούλεψε στον μουσικό τηλεοπτικό σταθμό MAD TV όπου παρουσίαζε εκπομπές μουσικού και lifestyle περιεχομένου .

Βιογραφικό

Τη σεζόν 2005-2006 ήταν συμπαρουσιάστρια της Αλεξάνδρας Πασχαλίδου στην πρωινή εκπομπή του STAR, "Όλα Καλά". Τον Σεπτέμβριο του 2006 ξεκίνησε να παρουσιάζει τη δική της ενημερωτική εκπομπή κάθε Σαββατοκύριακο στο ALTER μαζί με τη δημοσιογράφο και συγγραφέα Λία Παππά. Η εκπομπή διακόπηκε μετά από τρεις εβδομάδες προβολής. Από το 2006 μέχρι το 2009 ήταν συμπαρουσιάστρια της Φαίης Σκορδά στην lifestyle εκπομπή "Πολύ μπλα μπλα" στο ALTER. Τις σεζόν 2007-2009 παρουσίασε μαζί με τον Βασίλη Δρυμούση την εκπομπή "Showbiz News" στο ίδιο κανάλι ενώ τη σεζόν 2009-2010 παρουσίασε την τέταρτη σεζόν της εκπομπής "TV Weekend" . Μετά την αποχώρηση της Φαιής Σκορδά από το ALTER ανέλαβε την παρουσίαση της εκπομπής "Πολύ μπλα μπλα" τις σεζόν 2010-2012 μέχρι το κλείσιμο του τηλεοπτικού σταθμού . Τη σεζόν 2011-2012 συμμετείχε στο χορευτικό talent show του ANT1, "Dancing on ice" κερδίζοντας την 7η θέση  . Τη σεζόν 2012-2013 υπέγραψε συμβόλαιο συνεργασίας με τον τηλεοπτικό σταθμό ANT1 για την παρουσίαση της εκπομπής "Fthis TV" . 
Από το Μάρτιο του 2014 μέχρι σήμερα παρουσιάζει την πρωινή infotainment εκπομπή "Happy Day στον Alpha"   .
Στις 11 Οκτωβρίου 2018 βραβεύτηκε από τη Σχολή Δημοσιογραφίας και Τηλεόρασης New Media Studies by Stamatis Malelis.

Προσωπική Ζωή

Από τις 25 Ιουνίου 2011 είναι παντρεμένη με τον ποινικολόγο Θέμη Σοφό. Έχουν αποκτήσει τρία παιδιά, τη Νάγια (γενν. 1 Μαΐου 2013), τη Μαίρη (γενν. 11 Ιουνίου 2014) και τον Ιωάννη-Εφραίμ (γενν. 27 Απριλίου 2018).
Σημαδιακό όνειρο 3D (ταινία)

Πλοκή

Αρχές του 18ου αιώνα.Ο Χαρτογράφος Jonathan Green αναλαμβάνει ένα επιστημονικό ταξίδι από την Ευρώπη προς την Ανατολή. Έχοντας περάσει μέσα από την Τρανσυλβανία και διέσχισε τα Καρπάθια Όρη, βρίσκει τον εαυτό του σε ένα μικρό χωριό όπου και χάνεται στο δάσος το αδιάβατο. Τίποτα όμως από τύχη και βαριά ομίχλη θα μπορούσε να τον φέρει σε αυτό το καταραμένο μέρος. Οι άνθρωποι που ζουν εδώ δεν μοιάζουν με κανένα άλλο λαό που ο ταξιδιώτης είδε πριν από αυτό. Οι κάτοικοι του χωριού, αφού έσκαψαν βαθιά μια τάφρο, να τους απομακρύνει από τον υπόλοιπο κόσμο, μοιράζονται μια αφελής πεποίθηση ότι θα μπορούσαν να σωθούν από το κακό, να μην καταλαβαίνουν ότι το κακό έχει κάνει τη φωλιά του στις ψυχές τους και περιμένουν για μια ευκαιρία να αναβλύζουν επάνω στον κόσμο.

Πατήστε κλικ σε αυτό το λινκ και θα δείτε τη θεατρική αφίσα της ταινίας

https://web.archive.org/web/20140716002234/http://upload.wikimedia.org/wikipedia/en/a/a6/Viy._Returning.jpg
Γ.Σ. Φοίνικας Αλεξανδρούπολης

Ο Γυμναστικός Σύλλογος Φοίνικας είναι ελληνικό αθλητικό σωματείο με έδρα δραστηριοτήτων του την πόλη της Αλεξανδρούπολης. Πρόκειται για νεοσύστατο σύλλογο, που ιδρύθηκε το Νοέμβριο του 2012, από ανθρώπους που αγαπούν τον αθλητισμό. Στα μέλη του, συνυπάρχουν τρεις μεγάλοι αθλητές του στίβου: ο ακοντιστής Κώστας Γκατσιούδης, η Πηγή Δεβετζή και η ακοντίστρια, Αντιγόνη Βουρδόλη.

Τμήμα γυναικείας πετοσφαίρισης

Το γυναικείο τμήμα πετοσφαίρισης είναι και το πρώτο τμήμα που δημιουργήθηκε την ίδια περίοδο που ιδρύθηκε ο σύλλογος. Με μεγάλο, ωστόσο, αριθμό αθλητριών και με πολλά όνειρα και προσδοκίες επιδιώκει την καταξίωση στο ελληνικό γυναικείο βόλει, βαδίζοντας στα χνάρια  Εθνικού Αλεξανδρούπολης. Η πρώτη εμφάνιση της ομάδας γίνεται στο περιφερειακό πρωτάθλημα της Ανατολικής Μακεδονίας και Θράκης, στη λεγόμενη Β' Εθνική, στις 2 Νοεμβρίου εκτός έδρας με αντίπαλο τη Θύελλα Φερών, όπου και ηττάται . Η συνέχεια είναι ανάλογη καθώς  χάνει και τα δύο ματς απέναντι στον Ερμή Δράμας, για το πρωτάθλημα και το κύπελλο αντίστοιχα. Μετά από ανεπιτυχή αποτελέσματα και χωρίς να γευτεί τη νίκη στο πρωτάθλημα, αρχές Δεκεμβρίου αλλάζει προπονητή έχοντας πλέον στον πάγκο μια μεγάλη μορφή του  Εθνικού Αλεξανδρούπολης, και πασαδόρο της για χρόνια τον Γ.Ανδραβίζο. Στις 22 Φεβρουαρίου γράφει ιστορία πετυχαίνοντας την πρώτη της νίκης απέναντι στη Νέα Βύσσα με 3-2 σετ εντός έδρας στο κλειστό "Μιχάλης Παρασκευόπουλος" για την 10η αγωνιστική του Δ' Ομίλου της Β' Εθνικής Γυναικών.
Άιλτον Αλμέιδα

Όργκριτ

Στην ομάδα της Σουηδίας αγωνίστηκε για 2 περίπου χρόνια σκοράροντας 26 φορές σε 63 συμμετοχές με αποτέλεσμα να γίνει το μήλο της έριδος για Κοπεγχάγη και Μπρόντμπυ. Τελικά η Μπρόντμπυ έκανε πίσω με αποτέλεσμα ο Άιλτον να καταλήξη στην ομάδα της Κοπεγχάγης με ρεκόρ μεταγραφής για την ομάδα, με το ποσό να αγγίζει τα 3 εκατομμύρια ευρό.

Κοπεγχάγη

Σκοράροντας μόλις στο δεύτερο του παιχνίδι για λογαριασμό της Κοπεγχάγης απέναντι στην Μπροντμπυ στο Δανέζικο ντέρμπι, θεωρήθηκε από πολλούς ως το νέο αστέρι της ομάδας που σηματοδοτούσε την Νέα Εποχή του συλλόγου, ο οποίος τα τελευταία χρόνια έπασχε από την δυστοκία των επιθετικών του. Δυστυχώς οι εμφανίσεις του δεν συνεχίστηκαν με αποτέλεσμα να καταλήξει στον πάγκο. Στις 15 Απριλίου του 2007 σκόραρε με ανάποδο ψαλίδι στο 4-2 της Κοπεγχάγης απέναντι στην Οντένσε και όλοι ευελπιστούσαν στην επάνοδο του στους βασικούς πράγμα όμως που δεν έγινε καθώς στα πλείστα μας ήταν στις αλλαγές.
Μετά την διακοπή του πρωταθλήματος για τον χειμώνα την σεζόν 2007-08 στον αγώνα για τα προημιτελικά του κυπέλλου Δανίας με την Νάεστβεντ ο Άιλτον πήρε την ευκαιρία και αγωνιζόμενος σκόραρε.
Στο ξεκίνημα της σεζόν 2008-09 ήταν συχνά στην βασική εντεκάδα της Κοπεγχάγης αλλά η έλλειψη σκοραρίσματος τον οδήγησε και πάλι στον πάγκο. Εντούτοις σκόραρε δύο γκολ στο παιχνίδι με την Μίντζελαντ στις 16 Νοεμβρίου και ένα γκολ στο κύπελλο ΟΥΕΦΑ στο παιχνίδι με την Μάντσεστερ Σίτι στο Στάδιο Παρκεν της Κοπεγχάγης
Όπως και την σεζόν 2008-09 έτσι και την σεζόν 2009-10 ξεκίνησε ως βασικός αλλά στο τέλος κατέληξε στον πάγκο ιδιαίτερα στο δεύτερο μισό του πρωταθλήματος, με συνολικό απολογισμό στο πρωτάθλημα 25 συμμετοχές - 4 γκολ.
Εγώ, το Ρομπότ (ταινία)

Πλοκή

Το 2035, όλο και περισσότεροι άνθρωποι αγοράζουν ρομπότ για οικιακούς βοηθούς. Όταν όμως ένα από τα κορυφαία στελέχη της μεγαλύτερης εταιρείας που κατασκευάζει τα ρομπότ αυτοκτονεί, η υπόθεση ανατίθεται στον αστυνόμο Ντελ Σπούνερ (Γουίλ Σμιθ), ο οποίος μισεί τα ρομπότ λόγω ενός παλαιότερου περιστατικού. Ο Σπούνερ όμως αμφιβάλλει αν ο θάνατος του επιστήμονα οφειλόταν πράγματι σε αυτοκτονία. Όλα όμως αλλάζουν, όταν ανακαλύπτει ένα ρομπότ με το όνομα Σόνι (Άλαν Τούντικ) στον τόπο του εγκλήματος, το οποίο διαφέρει από τα υπόλοιπα.
Δρυώνας Άρτας

Διοικητικές μεταβολές

Το παλαιό όνομα του οικισμού ήταν Νεζερίστα. Ο οικισμός αναγνωρίστηκε το 1940 και εντάχθηκε στην κοινότητα Κορφοβουνίου ενώ το 1954 μετονομάστηκε σε Δρυώνας. Το 1997 εντάχθηκε στο Δήμο Βλαχέρνας και το 2010 στο Δήμο Αρταίων.

Τοποθεσία και Πρόσβαση

Ο Δρυώνας γειτνιάζει με τους οικισμούς της τοπικής κοινότητας Κορφοβουνίου.
Death on the Road

Τραγούδια

CD 1

1. Wildest Dreams (Harris, Smith) - 4:51

2. Wrathchild (Harris) - 2:49

3. Can I Play with Madness (Harris, Dickinson, Smith) - 3:30

4. The Trooper (Harris) - 4:12

5. Dance of Death (Harris, Gers) - 9:23

6. Rainmaker (Harris, Dickinson, Murray) - 4:01

7. Brave New World (Harris, Dickinson, Murray) - 6:09

8. Paschendale (Harris, Smith) - 10:17

9. Lord of the Flies (Harris, Gers) - 5:06
CD 2

1. No More Lies (Harris) - 7:49

2. Hallowed Be Thy Name (Harris) - 7:31

3. Fear of the Dark (Harris) - 7:28

4. Iron Maiden (Harris) - 4:50

5. Journeyman (Harris, Dickinson, Smith) - 7:02

6. The Number of the Beast (Harris) - 4:57

7. Run to the Hills (Harris) - 4:26
Κεραυνός Αγίου Παύλου

Ο Κεραυνός Αγίου Παύλου είναι ιστορική ομάδα της Θεσσαλονίκης. Ιδρύθηκε λίγο μετά τον Δεύτερο Παγκόσμιο Πόλεμο, το 1951, όπως πολλές άλλες ομάδες της πόλης. Πήρε μέρος στα πρωταθλήματα της ΕΠΣΜ από τα πρώτα χρονιά και ύστερα από το απαραίτητο πέρασμα στις μικρότερες κατηγορίες, στα μέσα της δεκαετίας του ’60 ανέβηκε στην πρώτη κατηγορία και έπαιξε σημαντικό ρόλο στα πρωταθλήματα της πόλης. Αν και με το πέρασμα των χρόνων είχαμε πολλές ομάδες από τον νομό που συγκέντρωσαν τα φώτα της δημοσιότητας, ο Κεραυνός, όπως και άλλα σωματεία της εποχής, θεωρούνται από τις δυνάμεις της πόλης και στυλοβάτες των ερασιτεχνικών πρωταθλημάτων.
Βυζαντινός Ναός Αγίου Πέτρου Καστανιάς

Αρχιτεκτονική

Η αρχιτεκτονική του ναού ακολουθεί τον τύπο τετρακιόνιων σταυροειδών εγγεγραμμένων με τρούλο ναών, έχοντας έναν νάρθηκα με μορφή στοάς στα δυτικά του, που προστέθηκε έναν αιώνα αργότερα, και ένα κωδωνοστάσιο σε σχήμα πύργου που χτίστηκε το 1813. Η αρχιτεκτονική του μαζί με τα γλυπτά και τις ζωγραφιές που τον διακοσμούν τον αναδεικνύουν σε ένα από τα σημαντικότερα μνημεία του οικισμού της Καστανιάς, ο οποίος διακρίνεται για το πλήθος των βυζαντινών ναών του αφού έχει 10 από τους 44 σε όλη την Πελοπόννησο, αλλά και της ιστορικής περιοχής της Μάνης. Συγκεκριμένα, για τον ζωγραφικό διάκοσμο διακρίνονται 4 φάσεις αγιογράφησης, με τις δύο πρώτες να ανάγονται στην βυζαντινή περίοδο, την τρίτη μεταβυζαντινά τον 18ο αιώνα και την τέταρτη, η οποία και αφαιρέθηκε σε μεγάλο μέρος της διότι θεωρήθηκε ως «κακότεχνη», να ανάγεται στην μεταπολεμική περίοδο.

Αποκατάσταση

Λόγω σοβαρών προβλημάτων στατικότητας ο ναός επιβαλλόταν να αποκατασταθεί. Η αποκατάστασή του, που βασίστηκε σε μελέτη της 26ης Εφορεία Βυζαντινών Αρχαιοτήτων, διήρκεσε 16 μήνες την περίοδο 2013–14, με τις εργασίες για την στατική επάρκεια και συντήρηση του εσωτερικού διάκοσμου να υλοποιούνται υπό την επίβλεψη της Εφορείας, σε συνεργασία με την Ελληνική Εταιρεία Περιβάλλοντος και Πολιτισμού και με χορηγία του εφοπλιστή Θανάση Μαρτίνου. Στην διάρκεια αυτής της αποκατάστασης, κάτω από την επικεράμωση της τοιχοποιίας αποκαλύφθηκαν τμήματά της τα οποία είχαν αποκρύψει μεταγενέστερες επεμβάσεις, ενώ οι μελετητές της Ύστερης Βυζαντινής Τέχνης θεωρούν αξιόλογες προς μελέτη τις τοιχογραφίες του ναού. Η επίτευξη αυτής της αποκατάστασης βραβεύτηκε πανευρωπαϊκά στα Βραβεία Europa Nostra 2016, στην κατηγορία "Συντήρηση" μια εκ των δύο ελληνικών με την άλλη να είναι η αποκατάσταση του παραδοσιακού νερόμυλου στον Άγιο Γερμανό Φλώρινας.
Αδάμος Αδάμου

Βιογραφικά Στοιχεία

Ο Αδάμος Αδάμου γεννήθηκε στη Λεμεσό στις 30 Οκτωβρίου 1950. Ομιλεί, πέρα από την ελληνική, την αγγλική γλώσσα. Απέκτησε πτυχίο ιατρικής από το Εθνικό και Καποδιστριακό Πανεπιστήμιο Αθηνών το 1976, με ειδικότητα στην παθολογία και στην παθολογική ογκολογία. Επιπλέον, ακολούθησε περαιτέρω σπουδές στην παθολογική ογκολογία στις ΗΠΑ.  Έχει εργαστεί σε νοσοκομεία σε Κύπρο, Ελλάδα και ΗΠΑ. Εργάζεται ως παθολόγος-ογκολόγος.
Είναι νυμφευμένος με τη Φαίδρα Λέρνη και έχει τρεις υιούς και μία κόρη.

Πολιτική διαδρομή

Συμμετείχε στις βουλευτικές εκλογές του 2001 στην Εκλογική Περιφέρεια Λευκωσίας με το ΑΚΕΛ αλλά δεν εκλέχτηκε. Ωστόσο, το 2003, ο βουλευτής Εκλογικής Περιφέρειας Λευκωσίας του ΑΚΕΛ, Γιώργος Λιλλήκας, διορίστηκε Υπουργός Εμπορίου, Βιομηχανίας και Τουρισμού στην Κυβέρνηση Τάσσου Παπαδόπουλου. Η πρώτη επιλαχούσα για τη θέση του στη βουλή ήταν η Ντίνα Ακκελίδου η οποία διορίστηκε Υπουργός Υγείας. Δεύτερος επιλαχών για τη θέση στη βουλή ήταν ο Αδάμος Αδάμου, ο οποίος ανέλαβε καθήκοντα βουλευτή στις 6 Μαρτίου 2003.
Δεν ολοκλήρωσε τη θητεία του καθώς στις Ευρωεκλογές του 2004 εκλέχθηκε ευρωβουλευτής με το ΑΚΕΛ για την περίοδο 2004-2009. Συμμετείχε στην Συνομοσπονδιακή Ομάδα της Ευρωπαϊκής Ενωτικής Αριστεράς - Βόρειας Πράσινης Αριστεράς. Την περίοδο 2004-2007 ήταν πρόεδρος της αντιπροσωπίας Διακοινοβουλευτικής Επιτροπής του Ευρωπαϊκού Κοινοβουλίου για τις σχέσεις με το Παλαιστινιακό Νομοθετικό Συμβούλιο. Την περίοδο 2004-2009 ήταν συμπρόεδρος της ομάδας «Ευρωβουλευτές κατά του Καρκίνου». Επιπλέον, ήταν μέλος της Επιτροπής Υγείας, Περιβάλλοντος και Ασφάλειας των Τροφίμων του Ευρωπαϊκού Κοινοβουλίου και αναπληρωματικό μέλος της Επιτροπής Πολιτικών Ελευθεριών του Ευρωπαϊκού Κοινοβουλίου. Μετά την ολοκλήρωση της θητείας του δεν επαναδιεκδίκησε επανεκλογή.  
Την περίοδο 1996-2016 διετέλεσε μέλος του διοικητικού συμβουλίου του Αντικαρκινικού Συνδέσμου Κύπρου, ενώ από το 2016 προεδρεύει του οργανισμού. Την περιόδο 2010-2015 ήταν πρόεδρος της κυπριακής Εθνικής Επιτροπής της Στρατηγικής για τον Καρκίνο. Είναι μέλος του διοικητικού συμβουλίου και πρόεδρος της Επιστημονικής Επιτροπής και του Κέντρου Μελέτης Αιματολογικών Κακοηθειών (ΚΕΜΑΚ) του Καραϊσκάκειου Ιδρύματος. Επιπλέον, διετέλεσε πρόεδρος της Ευρωπαϊκής Ένωσης Παθολόγων Ογκολόγων για τις αναπτυσσόμενες χώρες για τον Καρκίνο (ESMO). Ακόμη, είναι μέλος της Αμερικάνικης Εταιρείας Κλινικής Ογκολογίας και της Ευρωπαϊκής Ένωσης Παθολόγων-Ογκολόγων.
Στις βουλευτικές εκλογές του 2011 εκλέχθηκε βουλευτής στην Εκλογική Περιφέρεια Λεμεσού με το ΑΚΕΛ. Επανεκλέχθηκε στις βουλευτικές εκλογές του 2016. 
Ως βουλευτής, είναι πρόεδρος της Κοινοβουλευτικής Επιτροπής Περιβάλλοντος και μέλος της Κοινοβουλευτικής Επιτροπής Εξωτερικών και Ευρωπαϊκών Υποθέσεων και της Κοινοβουλευτικής Επιτροπής Υγείας. Επιπλέον, είναι μέλος της αντιπροσωπίας της Βουλής στη Διάσκεψη των Επιτροπών Ευρωπαϊκών Υποθέσεων των Κοινοβουλίων των Χωρών Μελών της Ευρωπαϊκής Ένωσης.
992 Σουάζεϋ

Φυσικά χαρακτηριστικά

Η μέση διάμετρος του Σουάζεϋ εκτιμάται σε 27,32 χιλιόμετρα. O φασματικός τύπος του είναι άγνωστος, ενώ το άλβεδό του είναι 0,113. Ο Σουάζεϋ περιστρέφεται γύρω από τον εαυτό του μία φορά κάθε 13 ώρες και 18,5 λεπτά.
247 Ευκράτη

Φυσικά χαρακτηριστικά

Η μέση διάμετρος της Ευκράτης υπολογίσθηκε σε 134 χλμ. Ο φασματικός της τύπος είναι CP (ανθρακούχος) και το γεωμετρικό άλβεδό της είναι 0,060. Η Ευκράτη περιστρέφεται γύρω από τον εαυτό της μία φορά κάθε 12 ώρες και 6 λεπτά.
Παχτούρι Τρικάλων

Διοικητικές μεταβολές

Η Κοινότητα Παχτουρίου ιδρύθηκε στις 31 Αυγούστου 1912, με τη δημοσίευση του Βασιλικού Διατάγματος στην Εφημερίδα της Κυβερνήσεως (Φ.Ε.Κ. αρ.261 τ.Α' της 31/08/1912). Στην τότε Κοινότητα Παχτουρίου προσαρτήθηκαν και οι οικισμοί Δοβρόι και Μονή Αγίου Γεωργίου, με τον δεύτερο να καταργείται το 1928 και τον πρώτο να διατηρείται και να μετονομάζεται σε Αετός το 1955.
Το Φεβρουάριο του 1963 το Παχτούρι μετονομάζεται σε Λαμπρινό και αντιστοίχως η Κοινότητα Παχτουρίου σε Κοινότητα Λαμπρινού. Το Νοέμβριο του ίδιου έτους, όμως, η συγκεκριμένη απόφαση ανακαλείται και έτσι το χωριό ονομάζεται ξανά Παχτούρι.
Με την εφαρμογή του σχεδίου "Καποδίστριας" το 1997, η Κοινότητα Παχτουρίου καταργείται και συνενώνεται μαζί με τις Κοινότητες Αρματολικού, Κορυφής και Νεράιδας σε μία, αποτελώντας την Κοινότητα Νεράιδας. Το 2010, με την εφαρμογή του σχεδίου "Καλλικράτης", η Κοινότητα Νεράιδας καταργήθηκε και πλέον το Παχτούρι υπάγεται διοικητικά στο Δήμο Πύλης.

Ο σεισμός της 1ης Μαΐου 1967

Την 1η Μαΐου 1967 το χωριό ισοπεδώθηκε από μια ισχυρή σεισμική δόνηση. Περίπου στις 09:00 και ενώ όλοι οι κάτοικοι του χωριού βρίσκονται στο εκκλησάκι του Αγίου Γεωργίου, όπου συμμετέχουν στην πανηγυρική θεία λειτουργία για τον εορτασμό του Αγίου, εκδηλώνεται ισχυρή σεισμική δόνηση, η οποία συνοδεύτηκε και από βοή.
Σχεδόν το σύνολο των κτηρίων του χωριού κατέρρευσε και αρκετά από αυτά εκ θεμελίων! Στα ερείπια ενός εκ των κτηρίων είχε καταπλακωθεί ο ηλικιωμένος Χρήστος Τσιρογιάννης. Οι κάτοικοι του χωριού τον ανέσυραν βαριά τραυματισμένο και στη συνέχεια ελικόπτερο τον παρέλαβε και τον μετέφερε στο Νοσοκομείο των Ιωαννίνων, όπου άφησε την τελευταία του πνοή.
Ως εκ θαύματος δεν υπήρξαν νεκροί στο εκκλησάκι του Αγίου Γεωργίου, στο οποίο βρισκόντουσαν σχεδόν όλοι οι κάτοικοι του χωριού την ώρα του σεισμού. Παρά το γεγονός ότι οι τοίχοι του ναού κατέρρευσαν, η στέγη παρέμεινε μετέωρη μέχρι τη στιγμή που όλοι εξήλθαν από το ναό.
Λάρυγγας

Ο λάρυγγας αποτελεί όργανο του αναπνευστικού συστήματος και συνέχεια του φάρυγγα. Ο λάρυγγας βρίσκεται μέσα στο λαιμό.
Ο λάρυγγας χρησιμεύει τόσο για την αναπνοή όσο και για την παραγωγή φωνής με τα δύο ζευγάρια των φωνητικών χορδών που υπάρχουν σε αυτό. Ο εκπνεόμενος αέρας θέτει σε παλμική κίνηση τις φωνητικές χορδές του λάρυγγα και παράγεται ήχος. Ο ήχος διαμορφώνεται σε έναρθρο λόγο στην στοματική κοιλότητα με την βοήθεια της γλώσσας, των δοντιών και των χειλιών. Στη συνέχεια του λάρυγγα είναι η τραχεία.
Ελένη της Ορλεάνης

Βιογραφία

Ήταν η δεύτερη κόρη του Φιλίππου κόμη του Παρισιού και της Μαρίας-Ισαβέλλας του Οίκου της Ορλεάνης, κόρης του Αντωνίου δούκα του Μονπανσιέ.
Πορτραίτα Φαγιούμ

Με τον όρο πορτραίτα Φαγιούμ εννοείται το σώμα των προσωπογραφιών που φιλοτεχνήθηκαν από τον 1ο έως τον 3ο αιώνα από συνεχιστές της ύστερης ελληνιστικής παράδοσης της Αλεξανδρινής Σχολής και διασώθηκαν ως τη σημερινή εποχή.

Η ανακάλυψη

Τα πορτραίτα ανακάλυψε και ανέφερε πρώτος ο Ιταλός περιηγητής Πιέτρο ντελα Βάλλε (Pietro Della Valle) το 1615. Αυτά τα νεκρικά πορτραίτα, προορισμένα για ταφική χρήση, πήραν το όνομά τους από την όαση Φαγιούμ, 85 χλμ νότια του Καΐρου, επειδή εκεί ανακαλύφθηκαν τυχαία τα πρώτα δείγματά τους.
Οι αρχαιολογικές ανασκαφές που διεξήχθησαν από αγγλικές και γαλλικές αποστολές στις αρχές του 19ου αιώνα έφεραν στην επιφάνεια περισσότερες προσωπογραφίες, χωρίς ωστόσο να κεντριστεί το ενδιαφέρον των ειδημόνων της τέχνης. Το 1887, κάτοικοι της περιοχής κοντά στο ελ-Ρουμπαγιάτ ανακάλυψαν και ανέσκαψαν μουμιοποιημένα σώματα με προσωπογραφίες στη θέση της κεφαλής. Τα συγκεκριμένα έργα αγόρασε ο Τεοντόρ Γκραφ (1840–1903), Αυστριακός επιχειρηματίας και τα παρουσίασε σε διάφορες ευρωπαϊκές πόλεις και στη Νέα Υόρκη. 
Ένα μεγάλο μέρος του συνολικού corpus ωστόσο ήλθε στην επιφάνεια χάρις στον Άγγλο αρχαιολόγο Γουΐλιαμ Φλίντερς Πέτρι (Sir William Flinders Petrie), ο οποίος τον Ιανουάριο του 1900, αναζητώντας την είσοδο της πυραμίδας Χαουάρα στην όαση Φαγιούμ της Αιγύπτου, εντόπισε την ελληνορωμαϊκή νεκρόπολη της Αρσινόης, γνωστή από τον Ηρόδοτο ως Κροκοδείλων πόλις, κέντρο λατρείας του θεού Σομπέκ.

Η τεχνική

Άριστα διατηρημένα εξαιτίας του ξηρού κλίματος της αιγυπτιακής ερήμου, τα πορτραίτα Φαγιούμ είναι ζωγραφισμένα είτε με την εγκαυστική τεχνική ή με την τεχνική της τέμπερας. Οι τεχνικές αυτές προέρχονται από την αρχαιοελληνική ζωγραφική παράδοση, που συνεχίστηκε στις πρωτοχριστιανικές εγκαυστικές εικόνες που φυλάσσονται σήμερα στη μονή της Αγίας Αικατερίνης στο Σινά.
Η εγκαυστική τεχνική χαρακτηρίζεται από το λιωμένο κερί που, με τη βοήθεια του «καυτηρίου», του πινέλου ή του «κέστρου», απλωνόταν πάνω στο ξύλο ή το πανί που έπρεπε να ζωγραφιστεί. Το κερί απλωνόταν ομοιόμορφα στη ζωγραφική επιφάνεια και πάνω του ο καλλιτέχνης εκτελούσε την παράσταση που επιθυμούσε. Στο έργο σε αρκετές περιπτώσεις και ανάλογα με την οικονομική επιφάνεια του νεκρού χρησιμοποιούνταν φύλλα χρυσού, με τα οποία αποδίδονταν διακοσμητικοί στέφανοι και κοσμήματα.
Χειρόγραφο 72 της βιβλιοθήκης της Δημητσάνας

Στην Βιβλιοθήκη της Δημητσάνας φυλάσσεται χειρόγραφο με αύξοντα αριθμό 72, άγνωστου συγγραφέα - πιθανά του Νικηφόρου Θεοτόκη, το οποίο περιέχει σημειώσεις στοιχειώδους γεωμετρίας και αριθμητικής.

Το χειρόγραφο

Εν συντομία αναφέρεται ότι στο χειρόγραφο 72 της βιβλιοθήκης της Δημητσάνας περιέχονται τα κάτωθι στοιχεία: Ο κώδικας, του οποίου ο τίτλος "Μαθηματάριον" φέρει τη σφραγίδα της Σχολής της Δημητσάνης. Το πρώτο μέρος του, δηλαδή αυτό της Γεωμετρίας περιέχει το 1ο βιβλίο, στο οποίο υπάρχουν οι βασικοί γεωμετρικοί ορισμοί (σημείου, ευθείας, γωνίας, κύκλου, τριγώνου, παραλληλογράμμου, κ. ά.), και αποδεικνύονται 48 προτάσεις. Το 2ο βιβλίο αφορά στα παραλληλόγραμμα και στα εμβαδά τους. Αποδεικνύονται 14 προτάσεις και επιλύονται 3 προβλήματα. Το 3ο βιβλίο αφορά στον κύκλο και περιέχει 37 προτάσεις. Το 4ο βιβλίο περιέχει τα εγγεγραμμένα και περιγεγραμμένα σε κύκλο πολύγωνα, και οι σχετικές προτάσεις σε 17. Το 5ο βιβλίο τους λόγους και τις αναλογίες, με 25 προτάσεις και 7 θεωρήματα. Το 6ο βιβλίο περιέχει τα όμοια ευθύγραμμα σχήματα στα οποία αναφέρονται 33 προτάσεις. Το 11ο βιβλίο, ή ¨1ο των στερεών¨, περιέχει τα κεφάλαια της Στερεομετρίας μέχρι και αυτό των παραλληλεπιπέδων. Αναφέρονται δὲ 40 σχετικές προτάσεις. Το 12ο βιβλίο περιέχει προτάσεις σχετικές με την πυραμίδα, τον κώνο, τον κύλινδρο, καθώς και τα εγγεγραμμένα και περιγεγραμμένα σε αυτά τα στερεά σχήματα. Οι προτάσεις σε 17 και αφορούν και στη θεωρία της σφαίρας.
Το δεύτερο μέρος του κώδικα περιέχει ύλη Αριθμητικής σχετιζομένη με τους ορισμούς των αριθμών, τις πράξεις μεταξύ αυτών, τον «Πυθαγορικόν Πίνακα», τις δοκιμές των πράξεων, όπου και ολοκληρώνεται από τον συγγραφέα το 1ο βιβλίο της Αριθμητικής. Στο 2ο βιβλίο της Αριθμητικής περιέχονται τα κλάσματα και οι πράξεις αυτών, καθώς και οι δεκαδικοί με τις πράξεις τους. Στο 3ο βιβλίο αναφέρονται μέθοδοι υπολογισμού ριζών πραγματικών αριθμών, και συγκεκριμένα τετραγωνικών και κυβικών ριζών. Το 4ο βιβλίο περιέχει θέματα σχετικά με τους λογαρίθμους και τις προόδους, και το 5ο βιβλίο αναφέρεται σε προβλήματα της καθημερινής ζωής, που αφορούν κυρίως στο εμπόριο.
Σημειωτέον ότι εκτός του κειμένου και των αριθμημένων υποσημειώσεων στο τέλος της κάθε σελίδας, δεν υπάρχουν άλλες υποσημειώσεις ή παρατηρήσεις στο πλάι που να δείχνουν ότι στο αρχικό κείμενο έγιναν παρεμβολές από αντιγραφείς.